PAGE  
18

ส่วนที่  2
ทิศทางของโรงเรียนบ้านหนองบาง


สืบเนื่องจากที่รัฐบาลได้แถลงนโยบายการบริหารราชการแผ่นดินของคณะรัฐมนตรีต่อสภานิติบัญญัติแห่งชาติ เมื่อวันที่ 3 พฤศจิกายน 2549 และรัฐบาลมีนโยบายให้ทุกกระทรวงจัดทำแผนปฏิบัติการที่ชัดเจน  เพื่อให้สอดคล้องกับนโยบายสังคมของรัฐบาล  มุ่งมั่นที่จะสร้างสังคมเข้มแข็งที่คนในชาติอยู่เย็นเป็นสุขร่วมกันอย่างสมานฉันท์บนพื้นฐานของคุณธรรม   โรงเรียนบ้านหนองบาง จึงได้กำหนดทิศทางการดำเนินงานมีจุดมุ่งหมายที่จะแปลงนโยบายสู่การปฏิบัติที่เป็นรูปธรรม โดยเชื่อมโยงนโยบาย ยุทธศาสตร์ มาตรการ  กลยุทธ์ จุดเน้น กระทรวงศึกษาธิการ และสำนักงานคณะกรรมการการศึกษาขั้นพื้นฐาน  เพื่อเป็นแนวทางที่จะนำไปสู่การบรรลุเป้าหมายตามเป้าประสงค์   ตัวชี้วัดและเป้าหมายที่วางไว้
1. แผนพัฒนาเศรษฐกิจและสังคมแห่งชาติ  ฉบับที่ 12 (พ.ศ. 2560-2564)


ในระยะของแผนพัฒนาฯ ฉบับที่ 12 (พ.ศ.2560-2564) ประเทศไทยยังคงต้องเผชิญกับการเปลี่ยนแปลงที่สำคัญในหลายบริบท ทั้งที่เป็นโอกาสและข้อจำกัดต่อการพัฒนาประเทศ จึงต้องมีการเตรียมความพร้อมของคนและระบบให้มีภูมิคุ้มกัน พร้อมรับการเปลี่ยนแปลงและผลกระทบที่อาจเกิดขึ้น โดยยังคงอัญเชิญ “ปรัชญาของเศรษฐกิจพอเพียง” มาเป็นแนวปฏิบัติในการพัฒนาแบบบูรณาการเป็นองค์รวมที่มี”คนเป็นศูนย์กลางการพัฒนา” ต่อเนื่องจากแผนพัฒนาฯ ฉบับที่ 8 และแผนพัฒนาฯ ฉบับที่ 9 และให้ความสำคัญต่อการรวมพลังสังคมจากทุกภาคส่วนให้มีส่วนร่วมดำเนินการในทุกขั้นตอนของแผนปฏิบัติการ  พร้อมทั้งสร้างเครือข่ายการขับเคลื่อนยุทธศาสตร์การพัฒนาสู่การปฏิบัติ รวมทั้งการติดตามตรวจสอบผลการดำเนินงานตามแผนปฏิบัติการอย่างต่อเนื่อง

2. นโยบายรัฐบาล ที่ได้แถลงต่อสภานิติบัญญัติแห่งชาติ เมื่อวันที่ 3 พฤศจิกายน 2549 กำหนดแนวนโยบายการบริหารราชการแผ่นดินที่จะดำเนินการ ดังนี้

1. นโยบายการปฏิรูปการเมือง การปกครอง

2. นโยบายเศรษฐกิจ

3. นโยบายสังคม

4. นโยบายการต่างประเทศ

5. นโยบายการรักษาความมั่นคงของรัฐ

ซึ่งนโยบายที่เกี่ยวข้องกับการจัดการศึกษา คือ นโยบายด้านสังคม   ข้อ 3.3 เร่งรัดการปฏิรูปการศึกษาโดยยึดคุณธรรมนำความรู้  มุ่งมั่นที่จะขยายโอกาสทางการศึกษาของประชาชนให้กว้างขวางและทั่วถึง โดยคำนึงถึงการพัฒนาคุณภาพและมาตรฐานการศึกษาทุกระดับ เสริมสร้างความตระหนักในคุณค่าของปรัชญาของเศรษฐกิจพอเพียง ความสมานฉันท์ สันติวิธี วิถีชีวิตประชาธิปไตย พัฒนาคน โดยใช้คุณธรรมเป็นพื้นฐานของกระบวนการเรียนรู้ที่เชื่อมโยงความร่วมมือของสถาบันครอบครัว ชุมชน สถาบันทางศาสนา และสถาบันการศึกษา การจัดการศึกษาจะเน้นการกระจายอำนาจไปสู่เขตพื้นที่การศึกษา สถานศึกษาและท้องถิ่น รวมทั้งการมีส่วนร่วมของประชาชนและภาคเอกชน เพื่อให้การศึกษาสร้างคนและสร้างความรู้สู่สังคมคุณธรรม คุณภาพ สมรรถภาพ และประสิทธิภาพ
3. นโยบายการศึกษาของกระทรวงศึกษาธิการ

1. เร่งรัดการปฏิรูปการศึกษา โดยยึดคุณธรรม  นำความรู้ สร้างความตระหนัก สำนึกในคุณค่าของปรัชญาเศรษฐกิจพอเพียงความสมานฉันท์  สันติวิธี  วิถีชีวิตประชาธิปไตย พัฒนาคน โดยใช้คุณธรรมเป็นพื้นฐานของกระบวนการเรียนรู้ที่เชื่อมโยงความร่วมมือของสถาบันครอบครัว  ชุมชน สถานบันทางการศึกษาและสถาบันการศึกษา

2. ขยายโอกาสทางการศึกษาขั้นพื้นฐาน  ของประชาชนให้กว้างและทั่วถึงโดยไม่เก็บค่าใช้จ่าย

3. พัฒนาคุณภาพและมาตรฐานการศึกษาทุกระดับ

4. การกระจายอำนาจไปสู่เขตพื้นที่และสถานศึกษา

5. ส่งเสริมการมีส่วนร่วมของประชาชน ภาคเอกชนและท้องถิ่น
4. นโยบายการศึกษาของสำนักงานคณะกรรมการการศึกษาขั้นพื้นฐาน
กลยุทธ์


1.  คุณธรรมนำความรู้

2.  ขยายโอกาสทางการศึกษาขั้นพื้นฐานของประชากรวัยเรียนอย่างกว้างขวางและทั่วถึง

3.  พัฒนาคุณภาพและมาตรฐานการศึกษาทุกระดับ

4.   กระจายอำนาจสู่เขตพื้นที่การศึกษาและสถานศึกษา

5.  ส่งเสริมการมีส่วนร่วมของผู้ปกครอง ชุมชน ภาคเอกชนและท้องถิ่นในการจัดการศึกษา
จุดเน้น

1. กลยุทธ์คุณธรรมนำความรู้

    1.1 ส่งเสริมให้โรงเรียนจัดกิจกรรมคุณธรรมนำความรู้

    1.2 เน้นการขยายผลและการเรียนรู้จากโรงเรียนที่เป็นแบบอย่างในการนำหลักคุณธรรมและหลักปรัชญา
                        เศรษฐกิจพอเพียงสู่การปฏิบัติ

    1.3 ส่งเสริมกิจกรรมนักเรียนและเครือข่ายบ้าน โรงเรียนและสถาบันศาสนา

    1.4 วางมาตรการสร้างภูมิต้านทานด้วยเครือข่ายบ้าน   ศาสนา  สถาน โรงเรียน และแก้ปัญหาพฤติกรรมนักเรียน

2. กลยุทธ์ขยายโอกาสทางการศึกษาขั้นพื้นฐานของประชากรวัยเรียนอย่างกว้างขวางและทั่วถึง

    2.1 รณรงค์ให้เด็กและเยาวชนในวัยการศึกษาภาคบังคับได้เข้าเรียนอย่างทั่วถึง

    2.2 รณรงค์การเรียนต่อ 12 ปี

    2.3 ติดตามเรื่องค่าใช้จ่ายในการเรียน

    2.4 ต่อยอดและขยายผลศูนย์ปฐมวัย

3. กลยุทธ์พัฒนาคุณภาพและมาตรฐานการศึกษาทุกระดับ

    3.1 เร่งรัดปรับปรุงโรงเรียนที่ต่ำกว่ามาตรฐาน

    3.2 แก้ปัญหาการอ่าน เขียน คำนวณ ส่งเสริมการอ่าน การคิดวิเคราะห์ และทักษะการเรียนรู้ในระดับสูง

    3.3 ดำเนินการทดสอบมาตรฐานและยกระดับผลสัมฤทธิ์ทางการเรียนในวิชาหลัก

    3.4 พัฒนาครูโดยเชื่อมโยงกับการประเมินวิทยฐานะ

    3.5 ส่งเสริมการแข่งขันทักษะทางวิชาการและระบบจัดการความรู้
 
4. กลยุทธ์กระจายอำนาจสู่เขตพื้นที่การศึกษาและสถานศึกษา


    4.1 จัดระบบการกระจายอำนาจ และระบบเครือข่ายเพื่อเพิ่มประสิทธิภาพและความพร้อมไปยัง สพป. และสถานศึกษา 

    4.2 พัฒนาผู้นำการเปลี่ยนแปลงและเสริมความพร้อมให้ สพป. และสถานศึกษา

    4.3 นำร่องการบริหารจัดการแบบกระจายอำนาจ โดยมีโรงเรียนเป็นฐาน
5. กลยุทธ์ส่งเสริมการมีส่วนร่วมของผู้ปกครอง ชุมชน ภาคเอกชนและท้องถิ่นในการจัดการศึกษา

     5.1 เสริมสร้างความเข้มแข็ง ให้คณะกรรมการสถานศึกษา และองค์คณะบุคคล ในเขตพื้นที่การศึกษา

     5.2 ปรับบทบาทและส่งเสริมการมีส่วนร่วมของเครือข่ายผู้ปกครอง สมาคมและครู องค์กรครู

     5.3 ส่งเสริมให้ท้องถิ่น มีส่วนร่วมในการจัดการศึกษา

     5.4 ส่งเสริมการจัดการศึกษาทางเลือก
5. นโยบายการศึกษาของสำนักงานเขตพื้นที่การศึกษาประถมศึกษาศรีสะเกษ เขต 1
กลยุทธ์
1. เร่งรัดการปฏิรูปการศึกษา โดยยึดคุณธรรมนำความรู้ตามหลักปรัชญาของเศรษฐกิจพอเพียง ความสมานฉันท์ สันติวิธี  วิถีประชาธิปไตย

2.  ขยายโอกาสทางการศึกษาขั้นพื้นฐานของประชากรวัยเรียนอย่างกว้างขวางและทั่วถึง

3.  พัฒนาคุณภาพและมาตรฐานการศึกษาทุกระดับ

4.   กระจายอำนาจสู่เขตพื้นที่การศึกษาและสถานศึกษา


5.  ส่งเสริมการมีส่วนร่วมของผู้ปกครอง ชุมชน ภาคเอกชนและท้องถิ่นในการจัดการศึกษา
เป้าหมาย(Goals)

1. การศึกษาต้องมุ่งสร้างพื้นฐานให้นักเรียน  4  ด้านตามพระบรมราโชบายด้านการศึกษาของพระบาทสมเด็จพระปรเมนทรรามาธิบดีศรีสินทรมหาวชิราลงกรณฯ พระวชิรเกล้าเจ้าอยู่หัว
1 มีทัศนคติที่ถูกต้องต่อบ้านเมือง 
1 ความรู้ความเข้าใจต่อชาติบ้านเมือง 
2 ยึดมั่นในศาสนา 
3 มั่นคงในสถาบันพระมหากษัตริย์ 
4 มีความเอื้ออาทรต่อครอบครัวและชุมชนของตน 
2 มีพื้นฐานชีวิตที่มั่นคง มีคุณธรรม 
1 รู้จักแยกแยะสิ่งที่ผิดชอบช่วยดี 
2 ปฏิบัติแต่สิ่งที่ดีที่ชอบ 
3 ปฏิเสธสิ่งที่ผิด สิ่งที่ชั่ว 
4 ช่วยกันสร้างคนดีให้แก่บ้านเมือง 
3 มีงานทำ  มีอาชีพ 
1 การเลี้ยงดูลูกหลานในครอบครัวหรือการฝึกฝนอบรมในสถานศึกษาต้องมุ่งให้เด็กและเยาวชนพนักงานสู้งานทำงานจนสำเร็จ 
2 การฝึกฝนอบรมทั้งในหลักสูตรและนอกหลักสูตรต้องมีจุดมุ่งหมายให้ผู้เรียนทำงานเป็นและมีงานทำในที่สุด 
3 ต้องสนับสนุนผู้สำเร็จหลักสูตรมีอาชีพมีงานทำจนสามารถเลี้ยงตัวเองและครอบครัว
4 เป็นพลเมืองดี 
1 การเป็นพลเมืองดีเป็นหน้าที่ของทุกคน 
2 ครอบครัวสถานศึกษาและสถานประกอบการต้องส่งเสริมให้ทุกคนมีโอกาสทำหน้าที่เป็นพลเมืองดี 
3 การเป็นพลเมืองดีคือเห็นอะไรที่จะทำเพื่อบ้านเมือง ได้ก็ต้องทำ เช่น งานอาสาสมัครงานบำเพ็ญประโยชน์ งานสาธารณกุศลให้ด้วยความมีน้ำใจและความเอื้ออาทร
2. การจัดการศึกษาระดับปฐมวัยอย่างมีคุณภาพ
3. การอ่านออกเขียนได้  ผลสัมฤทธิ์ทางการเรียน  (RT, NT,  O-net)  เป็นไปตามตัวชี้วัดและระดับความสำเร็จหรือผลการประเมินคุณภาพผู้เรียนไปใช้ในการพัฒนาคุณภาพการศึกษา
4. ความปลอดภัย  สถานศึกษามีความปลอดภัยในทุกด้านและสามารถแก้ไขปัญหาสถานการณ์ต่างๆที่เกิดขึ้นได้
การนำนโยบายสู่การปฏิบัติของโรงเรียนบ้านหนองบาง
วิสัยทัศน์(Vision)

มุ่งจัดการศึกษาตามแนวพระราชดำริ สมเด็จพระเทพรัตนราชสุดา ฯ สยามบรมราชกุมารี  มีมาตรฐานบนพื้นฐานของเศรษฐกิจพอเพียง  เคียงคู่คุณธรรม  นำความรู้  ควบคู่เทคโนโลยี ชุมชนสามัคคีร่วมบริหาร  ประสานเครือข่ายสู่สังคมแห่งการเรียนรู้
พันธกิจ (Mission)
1. ส่งเสริมและพัฒนาให้นักเรียนอ่านออก  เขียนได้ถูกต้อง  และอ่านคล่อง  เขียนคล่องตามระดับชั้น
2. ส่งเสริมการจัดการศึกษาและพัฒนาคุณภาพผู้เรียนอย่างทั่วถึง ตามแนวปรัชญาของเศรษฐกิจพอเพียง
3. จัดการศึกษาโดยให้ชุมชนมีส่วนร่วมในการจัดการศึกษา
4. พัฒนาระบบบริหารจัดการอย่างมีคุณภาพ
5. ส่งเสริมพัฒนาผู้เรียนให้ได้ฝึกงานทักษะวิชาชีพ
6. ส่งเสริมสุขภาพผู้เรียน เฝ้าระวังและแก้ปัญหาภาวะทุพโภชนาการนักเรียนตลอดปีการศึกษา
7. ส่งเสริมและพัฒนาผู้เรียนให้เป็นคนดีของสังคม  รู้จักเสียสละ  มีระเบียบวินัย และเคารพกฎหมาย
เป้าหมาย(Goals)

1.  เด็กนักเรียนอ่านออก  เขียนได้ถูกต้อง  และอ่านคล่อง  เขียนคล่องตามระดับชั้น ร้อยละ 100
2. เด็กนักเรียนปฐมวัยได้รับการเตรียมความพร้อม ร้อยละ 100
3. เด็กนักเรียนภาคบังคับได้รับการศึกษา ร้อยละ 100
4. เด็กนักเรียนภาคบังคับผ่านเกณฑ์ประเมินระดับชาติในระดับพอใช้และดีไม่น้อยกว่าร้อยละ 80
5. เด็กนักเรียนที่มีความสามารถพิเศษได้รับการพัฒนาทุกด้าน และได้เข้ารับการแข่งขันในระดับ     สพป. ไม่น้อยกว่าร้อยละ 35 
6. นักเรียนมีภาวะทุพโภชนาการไม่เกินร้อยละ 1
7. เด็กนักเรียนมีทักษะด้านดนตรี  กีฬา  อาชีพ เมื่อจบการศึกษา  ไม่ต่ำกว่า 3 ทักษะ

อัตลักษณ์ของโรงเรียนบ้านหนองบาง
มีทักษะชีวิต  ตามแนวคิดของเศรษฐกิจพอเพียง  
คำขวัญ


รู้หน้าที่ อัธยาศัยดี มีคุณธรรม น้อมนำเศรษฐกิจพอเพียงมาใช้ในการดำเนินชีวิต
ปรัชญาโรงเรียน

คุณธม โม   สุวิชาโน  คุณธรรมนำความรู้
กลยุทธ์
1.  เร่งรัดการปฏิรูปการศึกษา โดยยึดคุณธรรมนำความรู้  ควบคู่บูรณาการตามหลักปรัชญาของเศรษฐกิจพอเพียง ความสมานฉันท์ สันติวิธี  และตามวิถีประชาธิปไตย

2.  พัฒนาคุณภาพและมาตรฐานการศึกษาทุกระดับ

3.  ส่งเสริมการมีส่วนร่วมของผู้ปกครอง ชุมชน ภาคเอกชนและท้องถิ่นในการจัดการศึกษา

4.   ปลูกฝังคุณธรรมจริยธรรม  และค่านิยมพื้นฐานไปพร้อม ๆ กับการเรียนการสอน

5.  จัดทำโครงการอาหารกลางวัน  โดยเน้นอาหารคุณภาพและเพียงพอต่อความต้องการ  และโครงการสำรองอาหารเสริม ( นม  และของว่าง  เช่น  ขนม  ไข่ต้ม  ผลไม้ เป็นต้น ) เพื่อเสริมให้กับนักเรียนที่มีภาวะโภชนาการไม่ถึงเกณฑ์

6.  ส่งเสริมให้นักเรียนได้ฝึกทักษะวิชาชีพในระหว่างเรียน อย่างน้อย  2  วิชาชีพ
  นโยบายการจัดการเรียนการสอนของโรงเรียนบ้านหนองบาง  ปีการศึกษา  2567
1. ส่งเสริมการจัดการเรียนการสอนชั้นอนุบาล  ให้นักเรียนได้รับการพัฒนาทั้งด้านร่างกาย อารมณ์  สังคม  สติปัญญา  เต็มตามศักยภาพ  โดยการกระตุ้น ติดตามให้ผู้ปกครองส่งเด็กเข้าเรียนชั้นอนุบาลทุกคน เน้นการพัฒนาครูผู้สอนให้ใช้เทคนิค นวัตกรรมในการจัดการเรียนการสอน มีโครงการ ผลงานที่   ชัดเจน  เป็นรูปธรรม
2. เร่งพัฒนาคุณภาพการศึกษาทุกกลุ่มประสบการณ์  กลุ่มสาระการเรียนรู้ให้นักเรียนได้เรียนอย่างมีความสุข มีพัฒนาการ มีคุณธรรมสู่ความเป็นเลิศทางวิชาการ  ตามมาตรฐานคุณภาพนักเรียนโดย  ครูปฏิรูปการจัดการเรียนการสอนเพื่อการเรียนรู้ที่แท้จริง ตามแนวทางปฏิรูปทางการศึกษา  ครูวัดและประเมินผลตามสภาพที่แท้จริงหรือการปฏิบัติงานของนักเรียน  ควบคู่กับการใช้เครื่องมือวัดหรือแบบทดสอบ
3. สนับสนุนบุคลากร ให้เป็นผู้เชี่ยวชาญในอาชีพ มีจิตสำนึก อุดมการณ์  และ  วิสัยทัศน์ กว้างไกล ใฝ่รู้  อุทิศตนในการปฏิบัติงาน  พัฒนาตนเองและวิชาชีพให้ทันความเปลี่ยนแปลงของสังคม โดยเน้นจัดส่งครูเข้าอบรมสัมมนาในโอกาสต่าง ๆ    จัดหาค่าลงทะเบียนอบรม  ค่าเบี้ยเลี้ยง  ค่าที่พัก  ค่าพาหนะ  ค่าบริการเอกสารทางวิชาการ จัดทัศนศึกษาดูงานนอกสถานที่  อำนวยความสะดวกด้านวัสดุอุปกรณ์  บำรุงขวัญ กำลังใจ  และจัดบริการสวัสดิการต่าง ๆ อย่างทั่วถึง
4. เร่งรัดให้ครูจัดกิจกรรมการเรียนการสอน  ที่จะเน้นให้นักเรียนมีความรู้คู่คุณธรรม   นักเรียนได้เรียนรู้งานอาชีพเบื้องต้น  บูรณาการการเรียนการสอนตามหลักปรัชญาของเศรษฐกิจพอเพียง และเน้นการจัดกิจกรรมเสริมหลักสูตรให้ครอบคลุมทุกด้าน  ทั้งด้านการปลูกฝังคุณธรรมจริยธรรม  โดยจัดให้มีกิจกรรมไหว้พระสวดมนต์ยาว  ฝึกสมาธิ  และอบรมคุณธรรมจริยธรรม  ทบทวนเบญจศีลเบญจธรรม  และการปฏิบัติตนในรอบสัปดาห์ที่ผ่านมาในทุก ๆ วันศุกร์  ปลูกฝังความรับผิดชอบต่อตนเองและสังคม  ยึดมั่นในระบอบประชาธิปไตย  ตลอดจนการปลูกฝังสุขบัญญัติและการออกกำลังกาย  เพื่อการมีสุขภาพจิตที่แจ่มใส  สุขภาพกายที่แข็งแรง  เจริญเติบโตตามวัยและลดภาวะทุพโภชนาการ
5. ส่งเสริมการจัดสภาพแวดล้อมในโรงเรียนให้มีบรรยากาศร่มรื่น สะอาด สวยงาม มีไม้ดอกไม้ประดับ ป้ายนิเทศ  ป้ายหลักปรัชญาของเศรษฐกิจพอพียง 3 ห่วง 2 เงื่อนไข ป้ายคำขวัญสอนใจต่าง ๆ และเน้นให้นักเรียนมีส่วนร่วมทำความสะอาดเขตพื้นที่รับผิดชอบ
6.  จัดการบริหารงบประมาณในโรงเรียนให้เกิดประโยชน์สูงสุดต่อนักเรียนและการจัดกิจกรรม        การเรียนการสอน โดยเน้นให้ครูเจ้าหน้าที่การเงิน พัสดุ จัดทำหลักฐานให้เรียบร้อยเป็นปัจจุบัน  สามารถ  ตรวจสอบได้ทันที และรายงานให้คณะครู  คณะกรรมการสถานศึกษาทราบเพื่อประโยชน์ในการเบิกจ่าย
7. ส่งเสริมให้องค์กรท้องถิ่น ชุมชน ผู้ปกครอง เข้ามามีส่วนร่วมในการจัดการศึกษา โดยเน้นการจัดประชุมอย่างสม่ำเสมอ และชี้แจงให้ตระหนักถึงความสำคัญของการจัดการศึกษา และช่วยดูแลกวดขัน นักเรียนด้านความประพฤติ สุขภาพอนามัย การทำการบ้าน  และช่วยสนับสนุนให้ความร่วมมือกับโรงเรียนในการจัดการศึกษา

